การรับลงทะเบียนเพื่อขอรับเบี้ยยังชีพผู้สูงอายุและคนพิการ ประจำปีงบประมาณพ.ศ.2558 ซึ่งได้กำหนดดังนี้

1. กำหนดการรับลงทะเบียนเพื่อขอรับเบี้ยยังชีพฯ ตั้งแต่วันที่ 1 พฤศจิกายน 2556 ถึง 30 พฤศจิกายน 2556 ในเวลาราชการ ณ ที่ทำการองค์การบริหารส่วนตำบลกุยบุรี

2.เอกสารที่ต้องนำมายื่น ( กรณีผู้สูงอายุ) - บัตรประชาชนตัวจริงพร้อมสำเนา

- ทะเบียนบ้านพร้อมสำเนา

(กรณีคนพิการ) - บัตรประจำตัวคนพิการ พร้อมสำเนา

- บัตรประจำตัวประชาชน พร้อมสำเนา

- ทะเบียนบ้านพร้อมสำเนา

3.ระยะเวลาในการรับสิทธิ

จะได้รับเบี้ยยังชีพฯ ในปีงบประมาณพ.ศ. 2558 คือ ตั้งแต่ เดือนตุลาคม 2557 - กันยายน 2558

หมายเหตุ

คุณสมบัติของผู้มีสิทธิจะได้รับเงินเบี้ยยังชีพผู้สูงอายุ

ผู้มีสิทธิจะได้รับเงินเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้

๑. มีสัญชาติไทย

๒. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน

๓. มีอายุครบหกสิบปีบริบูรณ์ขึ้นไป ซึ่งลงทะเบียนและยื่นคำขอรับเบี้ยยังชีพผู้สูงอายุต่อองค์กรปกครองส่วนท้องถิ่น

๔. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่นได้แก่ ผู้รับเงินบำนาญ เบี้ยหวัด บำนาญพิเศษหรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้ประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.๒๕๔๘

คุณสมบัติของผู้มีสิทธิจะได้รับเงินเบี้ยความพิการ

คนพิการซึ่งจะมีสิทธิได้รับเงินเบี้ยความพิการ ต้องเป็นผู้มีคุณสมบัติและไม่มีลักษณะต้องห้ามดังต่อไปนี้

๑. มีสัญชาติไทย

๒. มีภูมิลำเนาอยู่ในเขตพื้นที่รับผิดชอบองค์การบริหารส่วนตำบลกุยบุรี

๓. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ

๔. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ